
                                                                              Afiliată internaţional la Federaţia Europeană a Jurnaliştilor

                                                                              Afiliată internaţional la  UNI Global Union
   Afiliată naţional la CSN MERIDIAN     

FAIR-MediaSind a semnat Contractul Colectiv de Muncă în 
Opera Naţională Bucureşti!
Inspectoratul Teritorial de Muncă Bucureşti a înregistrat  Contractul colectiv de muncă al Operei Naţionale Bucureşti, document esenţial pentru reglementarea relaţiilor de serviciu din această prestigioasă instituţie de cultură. Contractul a fost semnat de Federaţia Cultură şi Mass-Media FAIR-MediaSind împreună cu conducerea Operei Naţionale şi conţine reglementări importante pentru un climat normal de muncă, norme profesionale, dar şi drepturi fundamentale care garantează securitatea locurilor de muncă ale angajaţilor teatrului. Acum drepturile tuturor angajaţilor sunt garantate printr-un contract care nu poate să fie modificat decât cu acordul partenerilor sociali. 
Până în acest moment, Federaţia FAIR - MediaSind a negociat contracte colective de muncă sau se află în proceduri deschise de negociere  în mai multe instituţii din domeniu, printre care se află Teatrul Naţional Cluj Napoca, Filarmonica de Stat din Sibiu, Agenţia Naţională de Presă AGERPRES, Teatrul Muzical "Nae Leonard" din Galaţi, Regia Autonomă Monitorul Oficial, Teatrul German din Timişoara, Opera Maghiară din Cluj-Napoca, Filarmonica de Stat Arad, Filarmonica de Stat "Paul Constantinescu" din Ploiești, Filarmonica de Stat  Târgu Mureș, Opera Română Craiova și Institutul Național pentru Cercetare și Formare Culturală - INCFC.

Federaţia FAIR-MediaSind este singura organizaţie reprezentativă, conform legii, la nivel de sector Cultură şi Mass-Media, fiind membră cu drepturi depline al Federaţiei Internaţionale a Muzicienilor, Federaţiei Internaţionale a Jurnaliştilor, Federaţiei Internaţionale a Actorilor, CSN Meridian, UNI Global UNION şi Federaţiei Europene a Jurnaliştilor.
 Departament Comunicare FAIR-MediaSind

